CELEX: 42020D1251
Language: da
Date: 2020-09-02 00:00:00
Title: Afgørelse (EU) 2020/1251 vedtaget af repræsentanterne for medlemsstaternes regeringer den 2. september 2020 om udnævnelse af tre dommere og en generaladvokat ved Domstolen

7.9.2020   
               
               
                  DA
               
               
                  Den Europæiske Unions Tidende
               
               
                  L 292/1
               
            
         AFGØRELSE (EU) 2020/1251 VEDTAGET AF REPRÆSENTANTERNE FOR MEDLEMSSTATERNES REGERINGER
         den 2. september 2020
         om udnævnelse af tre dommere og en generaladvokat ved Domstolen
         REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
         under henvisning til traktaten om Den Europæiske Union, særlig artikel 19,
         under henvisning til traktaten om Den Europæiske Unions funktionsmåde, særlig artikel 253 og 255, og
         ud fra følgende betragtninger:
         
                     (1)
                  
                  
                     Embedsperioden for 14 dommere og seks generaladvokater ved Domstolen udløber den 6. oktober 2021, herunder embedsperioden for den dommer, der er indstillet af Kongeriget Belgien. Der bør foretages en udnævnelse med henblik på besættelse af dette embede for perioden, der starter den 7. oktober 2021 og udløber den 6. oktober 2027.
                  
               
                     (2)
                  
                  
                     Koen LENAERTS er blevet indstillet med henblik på genudnævnelse som dommer ved Domstolen.
                  
               
                     (3)
                  
                  
                     I henhold til artikel 5 og 7 i protokol nr. 3 vedrørende statutten for Den Europæiske Unions Domstol og som følge af Egils LEVITS' tilbagetræden med virkning fra den 17. juni 2019 bør der desuden udnævnes en dommer ved Domstolen for resten af Egils LEVITS' embedsperiode, dvs. indtil den 6. oktober 2024.
                  
               
                     (4)
                  
                  
                     Ineta ZIEMELE er blevet indstillet til dette embede.
                  
               
                     (5)
                  
                  
                     I henhold til samme bestemmelser bør der som følge af Jiří MALENOVSKÝs tilbagetræden med virkning fra den 6. oktober 2020 udnævnes en dommer ved Domstolen for resten af Jiří MALENOVSKÝs embedsperiode, dvs. indtil den 6. oktober 2024.
                  
               
                     (6)
                  
                  
                     Jan PASSER er blevet indstillet til dette embede.
                  
               
                     (7)
                  
                  
                     Endelig bør der som følge af Det Forenede Kongeriges udtræden af Unionen udnævnes en generaladvokat ved Domstolen for den resterende del af embedsperioden for den generaladvokat, der er indstillet af Det Forenede Kongerige, dvs. indtil den 6. oktober 2021.
                  
               
                     (8)
                  
                  
                     Athanasios RANTOS er blevet indstillet til dette embede.
                  
               
                     (9)
                  
                  
                     Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet positiv udtalelse om disse kandidaters kvalifikationer til at udøve embederne som dommer og generaladvokat ved Domstolen —
                  
               VEDTAGET DENNE AFGØRELSE:
         
            Artikel 1
            Koen LENAERTS udnævnes til dommer ved Domstolen for perioden fra den 7. oktober 2021 til den 6. oktober 2027.
         
         
            Artikel 2
            Ineta ZIEMELE udnævnes til dommer ved Domstolen for perioden fra den 7. september 2020 til den 6. oktober 2024.
         
         
            Artikel 3
            Jan PASSER udnævnes til dommer ved Domstolen for perioden fra den 6. oktober 2020 til den 6. oktober 2024.
         
         
            Artikel 4
            Athanasios RANTOS udnævnes til generaladvokat ved Domstolen for perioden fra den 7. september 2020 til den 6. oktober 2021.
         
         
            Artikel 5
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den  2. september 2020.
            
               M. CLAUSS
               
                  Formand